கேள்வி: மங்கொம்பு - 25 பற்றி விளக்கவும்.
பதில்: }} மங்கொம்பு - 25 ''(KAU Punya (MO 25), சுட்டுப்பெயர்: (KAUM 192-1-1-1-2-1), முன்மொழிவு எண்: (IET 27315)'' எனப்படும் இந்த நெல் வகை, தென்னிந்தியா உள்ள கேரளம் நெல் வகையாகும். கேரளாவின் மிகவும் பிரபலமான இரண்டு நெல் வகைகளான மங்கொம்பு - 16 (உமா) மற்றும் கேரளாவின் பாரம்பரிய நெல் வகையான ஜோதி (நெல்) (ஜோதி) ஆகியவற்றுக்கு இடையேயான கலப்பினத்திலிருந்து உருவாக்கப்பட்ட இந்த நெல் இரகத்தை, கேரளம் மாநிலத்தின் ஆலப்புழா மாவட்டத்தில் உள்ள மங்கொம்பு வேளாண் ஆய்வு நிறுவனமான மான்கொம்பு சாம்பசிவன் சுவாமிநாதன் நெல் ஆய்வு நிலையம், மங்கொம்பு, மார்ச்சு 1, 2025 ஆம் ஆண்டு வெளியிடப்பட்ட இந்நெல் வகையை, புண்யா என்ற பெயரிலும் அழைக்கப்படுகிறது. பின்னணி குறுகிய கால அளவில் அறுவடை செய்ய, 105 – 110 நாட்களில் முதிர்வடைவதாக கருதப்படுகிறது. இந்நெல் இரகத்தின் அரிசி, நீண்ட மற்றும் தடித்த, சிவப்பு நிறமாகும். மிதமான மகசூல் தரக்கூடிய இந்த நெல் இரகம், சராசரியாக ஒரு எக்டேர் சுமார் 5,000 முதல், 5,500 கிலோகிராம் வரை தானியம் மகசூல் தருவதாக கூறப்படுகிறது. இந்த வகை விதை உறக்கநிலையை சுமார் இரண்டு வாரங்கள் கொண்டுள்ளது. தண்டு துளைப்பான், உறை கருகல் மற்றும் பழுப்பு புள்ளி போன்ற முக்கிய பூச்சிகள் மற்றும் நோய்களுக்கு மிதமான சகிப்புத்தன்மை கொண்டது. இதன் தாய் வகைகளான ஜோதி மற்றும் உமாவை விட சிறந்தது என கூறப்படுகிறது. புண்யா எனப்படும் (மங்கொம்பு - 25), கேரள அரசின் 29வது மாநில விதை துணைக்குழு கூட்டத்தால் வெளியிடப்பட்டது, மேலும் இது குட்டநாடு வேளாண் சூழலியல் பிரிவு 4 இல் சாகுபடிக்கு ஏற்றதாக கருதப்படுகிறது.